REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 118-2244/15

9. oktobar 2015. godine

B e o g r a d

NARODNA SKUPŠTINA REPUBLIKE SRBIJE

Odbor za pravosuđe, državnu upravu i lokalnu samoupravu, na 50. sednici održanoj 9. oktobra 2015. godine, razmatrao je Predlog za donošenje odluke o prestanku funkcije predsedniku Privrednog suda u Čačku, koji je Narodnoj skupštini uputio Visoki savet sudstva (broj 118-2244/15, od 11. septembra 2015. godine)

Na osnovu čl. 51. i 202. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu razmotrio je Predlog Visokog saveta sudstva za donošenje odluke o prestanku funkcije predsednika Privrednog suda u Čačku Dejanu Čojbašiću jer je, Odlukom Visokog saveta sudstva broj 119-05-256/2015-01, od 4. septembra 2015. godine, Dejan Čojbašić izabran za sudiju Privredng apelacionog suda.

Članom 74. stav 1. Zakona o sudijama propisano je da predsedniku suda prestaje funkcija, pored ostalog, i izborom za sudiju drugog suda. Stavom 2. istog člana propisano je da odluku o prestanku funkcije predsednika suda donosi Narodna skupština.

Polazeći od navedeng, Odbor je konstatovao da su se stekli razlozi da Narodna skupština, na osnovu člana 74. stav 2. Zakona o sudijama, donese odluku o prestanku funkcije predsednika Privrednog suda u Čačku.

Za izvestioca Odbora na sednici Narodne skupštine određen je Petar Petrović, predsednik Odbora.

PREDSEDNIK

Petar Petrović

REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-2179/15

9. oktobar 2015. godine

B e o g r a d

NARODNA SKUPŠTINA REPUBLIKE SRBIJE

Odbor za pravosuđe, državnu upravu i lokalnu samoupravu, na 50. sednici održanoj 9. oktobra 2015. godine, razmatrao je Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2179/15 od 11. septembra 2015. godine)

Sednici Odbora je, kao predstavnik Visokog saveta sudstva, prisustvovala sudija Branka Bančević, član Visokog saveta sudstva.

Na osnovu čl. 51. i 201. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudija koji se prvi put biraju na sudijsku funkciju Visoki savte sudstva podneo kao ovlašćeni predlagač, u skladu sa članm 50. stav 4. Zakona o sudijama.

Odbor je odlučio da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju.

Za izvestioca Odbora na sednici Narodne skupštine određen je Petar Petrović, predsednik Odbora.

PREDSEDNIK

Petar Petrović